RTVS má povinnosť vyhradiť najviac po jednej hodine vysielacieho času pre každého kandidáta na prezidenta, spolu však najviac desať hodín vysielacieho času na vysielanie politickej propagácie v rozhlasovom vysielaní a najviac desať hodín vysielacieho času na vysielanie politickej propagácie v televíznom vysielaní.
RTVS má povinnosť okrem času na vysielanie politickej propagácie vyhradiť desať hodín vysielacieho času na diskusné programy v rozhlasovom vysielaní ako aj v televíznom vysielaní. Ak sa koná druhé kolo volieb prezidenta, tak je vysielanie politickej propagácie dovolené v čase začínajúcom sa dňom vyhlásenia výsledkov prvého kola volieb prezidenta Štátnou komisiou pre voľby a kontrolu financovania politických strán a končiacom 48 hodín predo dňom konania druhého kola volieb.
V takomto prípade má RTVS povinnosť vyčleniť dve hodiny vysielacieho času na vysielanie politickej propagácie a dve hodiny na vysielanie diskusných programov osobitne v rozhlasovom vysielaní a osobitne v televíznom vysielaní.
Detaily pravidiel volebného vysielania RTVS pre voľby do NR SR 2023 sú zverejnené na webe rtvs.org.